joelniklaus/EU_Wikipedias huggingface dataset:
Rolando Garbey

Rolando Garbey (Santiago de Cuba, Kuuba) on entinen kuubalainen kevyen keskisarjan nyrkkeilijä, joka toi Kuuballe sen ensimmäisen olympiamitalin Meksikon vuoden 1968 olympialaisissa. Lisäksi hän on maailmanmestari ja kolmikertainen Pan American-kisojen mestari.

Rolando Garbey nousi kansainväliseen tietoisuuteen voittaessaan Pan-Amerikan kisoissa 1967 Kanadan Winnipegissä kevyen keskisarjan (alle 71 kg). Loppuottelussa oli vastassa Argentiina Victor Galindez, jonka hän tyrmäsi 2. erässä. Seuraavan vuoden olympialaisissa Meksikossa Garbeysta tuli ensimmäinen kuubalainen nyrkkeilymitalisti, kun hän ensimmäisissä otteluissa voitti Irlannin Eamonn McCuskerin, Itä-Saksan Detlef Dahnin ja Iso-Britannian Eric Blaken ja sen jälkeen pistevoitolla Yhdysvaltain Johnny Baldwinista eteni loppuotteluun, jossa Neuvostoliiton kokenut toista olympiakultaa hakenut Boris Lagutin kuitenkin voitti Garbeyn. Tuloksena siis olympialainen hopeamitali. 

Seuraavissa Pan-Amerikan kisoissa Kolumbian Calissa Garbey uusi mestaruuden loppuotteluvoitolla Meksikon Emeterio Villanuevasta. Seuraavan vuoden Münchenin olympialaisissa Garbey eteni kohti mitaliotteluita kolmella voitolla Ghanan Ricky Barnorista, Itävallan Franz Csandlista ja Etelä-Korean Im Jae-Geunista. Puolivälierässä vastaan tuli Puolan kokenut Wiesław Rudkowski otti voiton ja pudotti Garbeyn mitaleilta. Vuonna 1974 aloitetut MM-kisat tarjosivat Garbeylle uuden kilpailuareenan. Ensimmäiset nyrkkeilyn MM-kisat olivat kotiareenalla Havannassa elokuussa 1974. Niissä Garbey ottikin mestaruuden voitoilla Tshekkoslovakian Tomas Kemelistä, Itä-Saksan Peter Tiepoldista, Meksikon Emeterio Villanuevasta ja Neuvostoliiton Anatoli Klimanovista ennen loppuottelua, jossa Garbey kukisti Venezuelan Alfredo Lemusin tuomariäänin 3-2.

Vuoden 1975 Pan-Amerikan Kisat Meksikossa toivat Garbeylle 3. mestaruuden, kun hän kukisti loppuottelussa Kanadan Michael Prevostin pistein. Garbeylle 3. olympiakista toivat jälleen mitalin. Voitot Mongolian Dashnyamyn Olzvoista, Yhdysvaltain Neitsytsaarten Earl Liburdista, Suomen Kalevi Kosusesta toivat hänet välieriin, jossa hän kuitenkin hävisi Jugoslavian Tadija Kačarille. Näin Garbey sai toisen olympiamitalin, joka nyt oli pronssia.

Olympialaisten jälkeen Rolando Garbey lopetti uransa ja siirtyi valmennustehtäviin. Tunnetuimpia hänen valmennettaviaan on ollut kaksinkertainen olympiakultamitalisti ja maailmanmestari Guillermo Rigondeaux, joka on esiintynyt myös menestyksellisesti ammattilaiskehissä.

Lähteet 

Kuubalaiset nyrkkeilijät
Nyrkkeilyvalmentajat
Kuubalaiset olympiamitalistit
Vuonna 1947 syntyneet
Elävät henkilöt

de:Rolando Garbey
en:Rolando Garbey
es:Rolando Garbey
et:Rolando Garbey
fr:Rolando Garbey
ru:Гарбей, Роландо
sv:Rolando Garbey
Andri Meženskyi

Andri Andrijovytš Meženskyi (; s. 21. toukokuuta 1996 Kiova) on ukrainalainen karateka. Hän on Kyokushinin kaksinkertainen EM-mitalisti ja nelinkertainen Ukrainan mestari.

Kilpaura
Lokakuussa 2015 Meženskyi voitti ensimmäisen Ukrainan mestaruuden. Hän oli myös mukana Euroopan Openissa.

Maaliskuussa 2016 Meženskyi saavutti toisen Ukrainan mestaruuden ja lokakuun alussa hän saavutti pronssia Ukrainan mestaruuskilpailujen avoimessa painoluokassa. Sittemmin lokakuun lopulla hän voitti WKO-liiton Ukrainan mestaruuden.

Maaliskuussa 2017 Meženskyi voitti uransa neljännen Ukrainan-mestaruuden superraskaassarjassa. Huhtikuussa hän saavutti WKB-liiton EM-pronssia avoimessa painoluokassa. Syyskuussa hän voitti vielä pronssia WKO-liiton Ukrainan mestaruuskilpailuissa. Marraskuussa Meženskyi voitti Ukrainan cupin.

Joulukuussa 2019 Meženskyi sijoittui neljänneksi Euroopan Openissa hävittyään pronssiottelun Aleksei Galieville.

Marraskuussa 2022 Meženskyi saavutti EM-pronssia Euroopan Openissa. Hän eteni ensimmäiseltä kierrokselta suoraan jatkoon ja voitti toisella kierroksella Grzegorz Kędzierskin. Välierissä Meženskyi hävisi Alejandro Navarrolle ja eteni pronssiotteluun, jossa hän voitti Filip Maksimowiczin.

Lähteet

Ukrainalaiset karatekat
Kyokushinin harjoittajat
Vuonna 1996 syntyneet
Elävät henkilöt
Emilio Correa

Emilio Correa Vaillant (20. toukokuuta 1952 Santiago de Cuba, Kuuba) on entinen kuubalainen välisarjan nyrkkeilijä, joka otti olympiakultaa Münchenin vuoden 1972 olympialaisissa. Lisäksi hän on maailmanmestari ja Pan American-kisojen mestari.

Emilio Correa aloitti nyrkkeilyn 14-vuotiaana vuonna 1966 ja nousi kansalliselle huipulle 1970-luvun alussa. Vuona 1971 hän sai edustaa maataan välisarjassa (alle 67 kg), kun Pan-Amerikan mestaruuskisat käytiin Calissa. Siellä hän saavutti mestaruuden voitettuaan yhdysvaltalaisen Larry Carlislen loppuottelussa. Vuonna 1972 hän voitti ensimmäisen Kuuban mestaruuden välisarjassa ja sai oikeuden edustaa Kuubaa Münchenin olympialaisissa. Ensimmäisessä ottelussa hän pistein italialaisen Damiano Lassandron, sen jälkeen Itä-Saksan olympiavoittajan Manfred Wolken tyrmäyksellä 2. erässä ja Länsi-Saksan Euroopan mestarin Günther Meierin tuomariäänin 3-2. Välierässä vastaan tuli Yhdysvaltain Jesse Valdez, jonka hän myös voitti tuomariäänin 3-2. Loppuottelussa oli vastassa kokenut Unkarin János Kajdi, joka voitti Correan puhtaasti tuomariäänin 5-0.

Vuonna 1974 nyrkkeilyssä aloitettiin MM-kisojen järjestäminen, ja ensimmäinen kisapaikka oli Havanna eli Correalle kotikenttä. Ensimmäisessä ottelussa hän tyrmäsi Nigerian Joe Alerchin ja sen jälkeen Suomen Kalevi Kosusen pisteillä, Guyanan Reginald Forde tyrmäyksellä 2. erässä ja Bulgarian Plamen Jankovin välierässä. Loppuottelussa Correa tyrmäsi tyrmäsi Clinton Jacksonin 3. erässä ja voitti maailmanmestaruuden. Vuoden 1975 aikana Correa oli kansallista menestystä ja osallistui Meksiko Cityn Pan-Amerikan kisoihin. Tällä kertaa Yhdysvaltain Jackson voitti hänet välierässä, ja Correa sai turnauksen pronssia.

Emilio Correa oli Montrealin olympialaisissa ennakkosuosikki. Ensimmäisessä ottelussa Correa voitti Bulgarian Jankovin keskeytyksellä 2. erässä. Seuraavassa ottelussa Venezuelan Pedro Gamarro yllätti Correan voittamalla 3. erän keskeytyksellä. Näin Correa oli ulkona mitalikamppailuista. Tämän jälkeen jatkoi vielä urheilu-uraansa voittaen maansa mestaruuksia. Toukokuussa 1978 Correa oli mukana MM-kisoissa Belgradissa. Ensimmäisessä ottelussa hän tyrmäsi Nigerian Philip Hosloven. Seuraavassa ottelussa hän joutui taipumaan Länsi-Saksan Ernst Müllerille, ja näin Correan turnaus jäi tähän otteluun. Kaudella 1979 Correa otti vielä seitsemännen mestaruutensa ennen uransa lopetusta.

Emilio Correa jatkoi kilpailu-uransa jälkeen valmentajana Kuuban nyrkkeilyliiton palveluksessa. Hänen oma poikansa Emilio Correa jr. oli hänen valmennettaviaan, joka saavutti olympiahopeaa vuoden 2008 Pekingin olympialaisissa.

Lähteet 

Kuubalaiset nyrkkeilijät
Nyrkkeilyvalmentajat
Kuubalaiset olympiavoittajat
Vuonna 1952 syntyneet
Elävät henkilöt
Tee Higgins

Tamaurice William ”Tee” Higgins (s. 18. tammikuuta 1999 Oak Ridge, Tennessee, Yhdysvallat) on yhdysvaltalainen amerikkalaisen jalkapallon pelaaja. Higgins edustaa NFL-joukkue Cincinnati Bengalsia. Bengals varasi ulompana laitahyökkääjänä pelaavan Higginssin toisella kierroksella 33. varausvuorolla vuoden 2020 varaustilaisuudessa. Heinäkuussa 2020 Higgins teki Bengalsin kanssa nelivuotisen ja yhteensä 8,6 miljoonan dollarin arvoisen tulokassopimuksen. Hän teki NFL-debyyttinsä kauden 2020 ensimmäisen peliviikon ottelussa Los Angeles Chargersia vastaan. Kolmannen peliviikon ottelussa Philadelphia Eaglesia vastaan hän teki ensimmäisen touchdowninsa. Higgins on pelannut 37 NFL:n runkosarjan ottelua. Näissä otteluissa hän on ottanut 172 kiinniottoa, edennyt niillä 2 454 jaardia ja tehnyt 14 touchdownia. Higgins on pelannut neljä NFL:n pudotuspelien ottelua. Näissä otteluissa hän on ottanut 18 kiinniottoa, edennyt niillä 309 jaardia ja tehnyt kaksi touchdownia.

Lähteet 

Yhdysvaltalaiset amerikkalaisen jalkapallon pelaajat
Vuonna 1999 syntyneet
Elävät henkilöt
Telex (yhtye)

Belgialaisen Telex -yhtyeen muodostivat Dan Lacksman, Michel Moers ja Marc Moulin (s. 1942), joka menehtyi vuonna 2008. Elektronisen popin pioneereihin kuulunut yhtye perustettiin Brysselissä vuonna 1978. Esikoisalbumin ”Looking for Saint-Tropez” läpimurtohitti oli ”Moskow diskow”. Telex toi osaltaan genreä valtavirtaan ja yksi osoitus siitä oli osallistuminen Eurovision laulukilpailuihin vuonna 1980 Belgian edustajana. He halusivat ravistella instituutiota ja pohtivat, että heidän kilpailukappaleensa ”Euro-vision” sijoittuu joko ensimmäiseksi tai viimeiseksi. He eivät voittaneet kilpailua, mutta jäivät kyllä osaltaan euroviisuhistoriaan. Kilpailukappale löytyy Telexin kakkosalbumilta ”Neurovision”.

Vuoden 1981 kolmannella albumillaan ”Sex” Telex liittoutui toisen uskaliaan yhtyeen Sparksin kanssa. Sparksin Ron ja Russell Mael viihtyivät Brysselissä paljon kauemmin, kuin levyn tekemiseen olisi ollut tarvetta tutustuen synteettisen musiikin tekemisen ihanuuteen. Maelit myös kirjoittivat kaikki sanoitukset albumille. Vuonna 1988 julkaistun viidennen pitkäsoiton ”Looney tunes” jälkeen, kolmikko siirtyi tahoilleen erilaisiin projekteihin, kunnes vuonna 2006 ilmestyi albumi ”How do you dance?”. Marc Moulinin kuoltua vuonna 2008 Telex ilmoitti virallisesti lopettavansa.

Studioalbumit 
Looking for Saint-Tropez (1979)

Neuro-vision (1980)

Sex (1981)

Wonderful world (1984)

Looney tunes (1988)

How do you dance? (2006)

Lähteet 

Belgialaiset elektronisen musiikin yhtyeet
Uuden toivon seurakunnat

Uuden Toivon seurakunnat kirkkokunnan historia
Nokialla luterilaisen kirkon sisällä syntyi vuonna 1991 karismaattinen herätysliike (Nokian herätys, Nokia Missio), joka irtaantui luterilaisesta kirkosta vuonna 2008. Samanaikaisesti perustettiin kirkkokunta, Nokia Missio Church. 

Kirkkokunta järjestäytyi uudelleen vuonna 2012, jolloin kirkkokunnan uudeksi nimeksi vahvistettiin Uuden toivon seurakunnat (UTS).

 Kirkkokunta ja sen olemassaolon tarkoitus
Uuden toivon seurakunnat kirkkokunta on uskonnollinen yhdyskunta, jonka toiminta perustuu Raamattuun. Kristillisen uskon perusteemme on ilmaistu Apostolisessa, Nikaian ja Athanasioksen uskontunnustuksissa.

Yhdyskunnan tarkoitus on järjestää ja tukea Raamattuun perustuvaa kristillisen uskon tunnustamiseen ja harjoittamiseen liittyvää yksilöllistä, yhteisöllistä ja julkista toimintaa. Yhdyskunnan tarkoitukseen liittyvä keskeinen hengellinen tehtävä on toteuttaa Jeesuksen Kristuksen antamaa lähetyskäskyä mennä ja tehdä kaikki kansat Jeesuksen Kristuksen opetuslapsiksi kastamalla heitä Isän ja Pojan ja Pyhän Hengen nimeen ja opettamalla heitä pitämään kaikki, mitä Hän on käskenyt pitää. 

(Matt. 28:19-20).

Tarkoituksensa toteuttamiseksi Yhdyskunta ja siihen kuuluvat itsenäiset paikallisseurakunnat järjestävät Suomessa ja ulkomailla jumalanpalveluksia, opetus-, julistus- ja muita tilaisuuksia sekä seurakunnallisia toimituksia (avioliittoon vihkiminen, hautaus, ehtoollinen). Yhdyskunta tukee, rohkaisee ja auttaa sen paikallisseurakuntia toteuttamaan kunkin näyn mukaista toimintaa ja rakentamaan avointa ja kunnioittavaa yhteyttä toistensa välille.

 Seurakunnat
Paikallisseurakunnat toteuttavat käytännössä kirkkokunnan hengellistä tehtävää ja tarkoitusta kukin oman paikallisen kutsunsa ja näkynsä mukaan. Jokaisella paikallisseurakunnalla on oma paikkansa Kristus ruumiissa, siksi jokaisella paikallisseurakunnalla on omat yksilölliset piirteensä.

Missio Church Jyväskylä (2011)

Toivon Portti seurakunta, Tampere (2012)

New Hope Mission Church Hämeenlinna (2013)
Risten

Risten on naisen etunimi. Se on saamelainen nimi, joka pohjautuu Kristinan ja Kristinen ikivanhaan pohjoismaiseen lyhentymään Kristin.

Nimi Suomessa 
Vuosina 1990–2002 Risten oli Suomessa suosituin saamenkielisille tytöille annettu omakielinen etunimi. Se ei sisällä suomelle vieraita kirjaimia, joten se on voitu merkitä väestötietojärjestelmään. Väestörekisterikeskus otti kaikki saamen kielen kirjaimet käyttöön vasta syksyllä 1999. Marraskuuhun 2022 mennessä Risten-nimisiä naisia on tilastoitu yhteensä noin 20–30.

Oulun yliopiston professorin Pekka Sammallahden laatimassa pohjoissaamelaisessa nimipäiväkalenterissa Ristenin nimipäivä on 24. heinäkuuta.

Lähteet 

Etunimet
Metalliseppä

Metalliseppä (Selatosomus aeneus) on Suomessa yleinen kovakuoriainen. Se voi hohtaa sinisenä, vihreänä tai kuparinvärisenä. Lajin etuselkä on hieno- ja tiheäpisteinen ja peitinsiivet pitkittäisharjuiset. Metallisepän jalat ovat punaruskeat. Metalliseppä viihtyy aurinkoisilla ja kuivilla paikoilla ja sitä voi tavata alku- ja keskikesällä.
Laji on melko kookas kovakuoriainen ollen kooltaan aikuisena 10-16 mm. Metalliseppiä esiintyy Suomessa lähes koko maassa aivan pohjoisinta Lappia lukuunottamatta. Laajemmin lajia esiintyy lähinnä Euroopan alueella.

Toukkavaihe 
Toukka on matomainen ja nahkean kovapintainen. Se voi vioittaa viljelykasvien juuria ja perunoita.

Lähteet

Aiheesta muualla 
 Ötökkätieto: Metalliseppä (Selatosomus aeneus)
 iNaturalist: Metalliseppä (Selatosomus aeneus)
 UniProt: Taxonomy - Selatosomus aeneus 

Sepät
Károly Jenő Ujfalvy

Károly (Charles, Karl) Jenő Ujfalvy (1842–1904) oli unkarilainen tutkimusmatkailija ja kielitieteilijä. Hän muutti 1867 Ranskaan ja toimi siellä vuodesta 1870 Versaillesin kymnaasissa saksan kielen opettajana ja vuodesta 1876 Itämaisen akatemian dosenttina. Hän julkaisi tuotantonsa etupäässä ranskaksi.

Ujfalvy kävi 1876 ja 1880 Ranskan hallituksen lähettämänä tutkimusmatkoilla Keski-Aasiassa ja selosti matkoja teoksessa Expédition scientifique française en Russie, en Sibérie et dans le Turkestan (1878–1880). Ujfalvy julkaisi Keski-Aasian maan- ja kansatiedettä koskevia tutkimuksia ja esitteli kirjasissa ulkomaalaisille suomalais-ugrilaista kielitiedettä olematta aiheen asiantuntija. Hänen tuotantoonsa kuuluu kieliopillisia esityksiä unkarin, suomen ja vepsän kielistä sekä vertaileva  tutkielma Étude comparée des langues ougro-finnoises (1875, ’Ugrilais-suomalaisten kielten vertaileva tutkielma’). Hän aloitti Kalevalan suorasanaisen ranskantamisen, mutta painosta ilmestyi käännös vain ensimmäisestä runosta (1876).

Lähteet

Aiheesta muualla

Tutkimusmatkailijat
Unkarilaiset kielitieteilijät
Unkarilaiset kielenkääntäjät
Vuonna 1842 syntyneet
Vuonna 1904 kuolleet
Riikka Simpura

Riikka Simpura (s. 1994)  on suomalainen runoilija. Hänen esikoisteoksensa Painottomuus ilmestyi Poesian kustantamana vuona 2022. 

Simpura toimii runouslehti Tuli & Savun päätoimittajana.

Runokirjat

Lähteet

Aiheesta muualla 
 Riikka Simpura Poesia-kustantamon verkkosivuilla

Suomalaiset kirjailijat
Suomalaiset runoilijat
Vuonna 1994 syntyneet
Elävät henkilöt
Izan Escarbajal

Izan Escarbajal (s. 2004) on espanjalainen karateka. Hän on Kyokushinin EM-mitalisti vuodelta 2022.

Kilpaura
Escarbajal sijoittui katakilpailun 16–17-vuotiaiden sarjassa neljänneksi Puolan EM-kilpailuissa 2021.

Marraskuussa 2022 Escarbajal saavutti aikuisten tasolla EM-pronssia Euroopan Openin katakilpailussa.

Lähteet

Espanjalaiset karatekat
Kyokushinin harjoittajat
Vuonna 2004 syntyneet
Elävät henkilöt
Manfred Wolke

Manfred Wolke (14. tammikuuta 1943 Babelsberg) on entinen saksalainen nyrkkeilijä ja olympiavoittaja.

Manfred Wolke syntyi Toisen maailmansodan aikana. Nyrkkeilyharrastuksen hän aloitti 1959 ja siirtyi ASK Forward Berliinin riveihin vuonna 1965. Hän saavutti 1960-luvun lopulla neljä Itä-Saksan nyrkkeilymestaruutta kevyessä välisarjassa ja välisarjassa. Vuonna 1967 Wolke edusti maataan välisarjassa (alle 67 kg) Rooman EM-kisoissa. Hän eteni loppuotteluun voitoilla Puolan Wiesław Rudkowskista, Tanskan Jörgen Hansenista ja Unkarin Istvan Galista. Loppuottelussa Wollke kohtasi Tshekkoslovakian Bohumil Němečekin, jolle Wolke hävisi pistein. Vuoden 1968 lokakuussa käydyissä Meksikon olympialaisissa Wolke edusti ensi kerran omalla joukkueella kisoihin päässyttä Itä-Saksaa. Wolke aloitti kisat pistevoitolla Kuuban André Molinasta ja sen jälkeen Brasilian Expedito Alencarista ja Turkin Celal Sandalista. Voitto välieräottelussa Neuvostoliiton Volodymyr Musalimovista vei hänet loppuotteluun, jossa Wolke voitti Kamerunin Joseph Bessalan.

Olympialaisten jälkeen Wolken ura jatkui edelleen. Hän osallistui vuoden 1969 Bukarestin EM-kisoihin. Niissä hän voitti ensimmäisessä ottelussa Jugoslavian Jovan Dzakulan, mutta hävisi seuraavassa ottelussa hän hävisI Romanian Victor Zilbermanille. Näin hän oli ulkona mitaliotteluista. Kaksi vuotta myöhemmin EM-kisat käytiin Madridissa. Wolke aloitti kisat voitoilla Länsi-Saksan Eckhard Daggesta, Puolan Ryszard Petekistä ja Bulgarian Ivan Kiriakovista. Näin Wolke oli välieräottelussa Italian Damiano Lassandroa vastaan, jonka hän voitti. Loppuottelussa tuli vastaan monikertainen Euroopan mestari Unkarin János Kajdi, joka otti niukoin 3-2 tuomariäänin voiton Wolkesta eli Wolke saavutti näin toisen EM-hopean. Vuoden 1972 olympialaiset järjestettiin naapuri-Saksan eli Länsi-Saksan puolella Münchenissä. Wole sai kunniatehtävän toimia maansa lipunkantajana kisojen avajaisissa. Itse kisoissa hän aloitti voitolla Kreikan Panagiotis Therianosista, mutta hävisi seuraavassa ottelussa teknisellä tyrmäyksellä Kuuban Emilio Correalle.

Pian olympialaisten jälkeen Wolke päätti lopettaa nyrkkeilyuransa, jossa hän oli otellut 258 ottelussa ja saavuttanut niissä 236 voittoa. Manfred Wolkesta tuli  menestyvä nyrkkeilyvalmentaja. Hän tunnetuimpia valmennettaviaan olivat menestystä saavuttaneet Axel Schultz, Henry Maske ja Rudi Fink. itä-Saksassa hän sai valmentajatyössään everstiluutantin arvon. Saksojen yhdistyttyä hän siirtyi ammattilaistalli Sauerland-nyrkkeilytallin valmentajaksi.

Viitteet 

Itäsaksalaiset nyrkkeilijät
Nyrkkeilyvalmentajat
Itäsaksalaiset olympiavoittajat
Vuonna 1943 syntyneet
Double Asteroid Redirection Test

Double Asteroid Redirection Test (DART) oli Nasan avaruusluotain, joka tarkoituksella ohjattiin asteroidiin vuonna 2022. Tehtävän tavoitteen oli muuttaa asteroidin kiertorataa. Kohteena oli asteroidipari, jossa Dimorphos kiertää suurempaa Didymos-asteroidia. DARTin tehtävä oli törmätä Dimorphosiin ja hidastaa sitä, jolloin se putoaa alemmalle kiertoradalle, jonka se kiertää nopeammin.

Nasa kertoi tehtävän onnistuneen ja tämä oli ensimmäinen kerta, kun ihmiskunta pystyy muuttamaan taivaankappaleen liikettä tarkoituksellisesti.
Ennen törmäystä Dimorphosilta kului aikaa 11 tuntia ja 55 minuuttia kiertää Didymosin ympäri, mutta törmäyksen jälkeen aikaa kului 11 tuntia ja 23 minuuttia (kahden minuuttin virhemarginaalilla).
Dimorphos on läpimitaltaan noin 160 metriä ja Didymos 780 metriä. Asteroidipari on 11 miljoonan kilometrin päässä Maasta, jonne pääsyyn luotaimelta kului aikaa kymmenen kuukautta avaruudessa.

Itse luotain on 570 kilogramman laatikko, jossa on DRACO-instrumentti (Didymos Reconnaissance and Asteroid Camera for Optical navigation) navigaatioon ja SMART Nav (Small-body Maneuvering Autonomous Real Time Navigation) ohjausjärjestelmä. Instrumentit ohjasivat luotainta viimeiset  kohteeseen. Luotaimen törmäysnopeus oli noin .

Törmäys tapahtui 26. syyskuuta 2022 kello 23:14 (GMT). DART laukaistiin 23. marraskuuta 2021 kello 6:20 (GMT) SpaceX:n Falcon 9 -raketilla Vandenbergin tukikohdasta Kaliforniasta. Luotain oli kooltaan 1,2 kertaa 1,3 kertaa 1,3 metriä, jossa oli kaksi aurinkopaneelia.

Luotaimen DRACO on kapean kulman teleskooppi, jossa on CMOS-kuvakenno sekä kehittynyt kuvankäsittely päättelemään luotaimen sijaintia SMART Naville. SMART Nav käytti ohjuksiin suunniteltuja ohjausalgoritmeja. DRACO:n ottamat kuvat lähetettiin myös Maahan. Luotain käytti Nasan NEXT-C -ionipropulsiomoottoria. Luotain käytti Roll-Out Solar Array (ROSA) -aurinkopaneeleja, joita demonstroitiin Kansainvälisellä avaruusasemalla.

Lähteet

Aiheesta muualla 
 Double Asteroid Redirection Test (DART) 

Asteroidiluotaimet
Nasa
Turun baptistiseurakunta

Turun Baptistiseurakunta on turkulainen vuonna 1887 perustettu baptistiseurakunta. Sen toiminta oli aluksi ruotsinkielistä, mutta myöhemmin seurakunnasta tuli suomenkielinen. Seurakunnan rukoushuone sijaitsee Vähä-Hämeenkatu 16:ssa. Vuonna 1996 jäseniä oli noin 150 ja toiminnan piirissä noin 200 henkeä. Nykyinenkin jäsenmäärä on noin 150.

Historia

Perustaminen ja alkuajat 
Baptismi tuli Turkuun Tukhomasta vuonna 1884 työnjohtaja Johanssonin perheen mukana. Baptistit olivat tulleet tunnetuksi tuomiokapituliin kutstutuina vääräoppisina, mutta Johanssonien aikana kiinnostus baptismia kohtaan heräsi. Vierailujen perusteella kävijöiden käsitys baptismista muuttui ja baptistista oppia pidettiin Raamatun mukaisena. Heidät kastettiin ja Turkuun perustettiin baptistiseurakunta 10. marraskuuta 1887. Alkuaikoina seurakunta vaihtoi kokoontumispaikkaa tiheään.

Seurakunnan alkuvuodet olivat vaikeita ja työ herätti vastustusta. Seurakunta kasvoi kuitenkin 56 jäseneen vuoteen 1897 mennessä. Seurakunnassa vierailivat mm. Edla Frestadius ja Maria Muukkonen ja heidä kauttaan monet tulivat uskoon. Seurakunnan toiminta oli aluksi ruotsinkielistä. 14. helmikuuta 1903 seurakunta päätti kuitenkin liittyä suomalaiseen lähetyspiiriyhdistykseen. Vuonna 1909 seurakunta hankki oman kiinteistön Vartiovuorenkadulta.

Turun seurakunta teki maaseututyötä, jonka seurauksena perustettiin seurakunnat Mathildedahliin (1904) ja Saloon (1924). Turussa koettiin erityistä herätystä vuosina 1887–1889 sekä vuosina 1904–1905. Seurakunnan nuoriso-osasto perustettiin vuonna 1907.

Lähteet

Viitteet 

Suomen baptistiseurakunnat
Turun seurakunnat
Tampereen baptistiseurakunta

Turun Baptistiseurakunta on tamperelainen vuonna 1890 perustettu baptistiseurakunta. Baptistien vaikutus Tampereella alkoi 1880-luvun lopulla. Tilaisuudet pidettiin alkuun yksityiskodeissa, mutta varsin pian vuokrattiin tilat kokoustoimintaan muualta. Seurakunnalla on ollut kaksi omaa kirkkokiinteistöä: ensimmäinen oli Tammelassa, Pinninkatu 29, toinen on nykyinen kirkkorakennus Kissanmaalla. Seurakunnan pastori on Sami Günther.

Historia

Perustaminen ja alkuajat 
Tampereella baptistinen vaikutus alkoi vuonna 1888 vaasalaisen Johan Liljestrandin vierailun myötä. Liljestrandin kokoukseen osallistunut joukko oli perustamassa vuonna 1890 baptistiseurakuntaa, jonka ensimmäseksi puheenjohtajaksi ja saarnaajaksi Liljestrand valittiin. Seurakunta perustettiin 21. jouluukuta 1890. Vajaan vuoden kuluttua Jonas Andersson tuli uskoon ja tarjosi seurakunnan käyttöön huoneistonsa salin. Anderssonista tuli seurakunnan saarnaaja ja johtaja, toimien tehtävässä vuodet 1891–1921. Tampereen seurakunnasta tuli pian suomenkielisen baptismin keskuspaikka.

Seurakunta sai vakituisen rukoushuoneen vuosisadan vaihteesta osoitteesta Pinninkatu 29. Seurakuntatyön oheen päätettiin perustaa ompeluseura ja pyhäkoulu vuonna 1894. Vuonna 1889 perustettiin baptistiseurakunnan nuorisoseura Sarastus, josta kasvoi kymmenessä vuodessa 72-jäseninen yhdistys. Tampereen seurakunta teki maaseututyötä Forssassa, Toijalassa, Viialassa, Ryttylässä ja Kangasalla. Myöhemmin myös Vesilahdessa, Hauholla ja Visuvedellä.

Suomenkielisen baptismin keskus 
1900-luvun alusssa seurakuntaan liittyi runsaasti jäseniä. Seurakunnan pyhäkouluun osallstui jopa 300 lasta sunnuntaisia. Monet tulivat uskoon ja liittyivät seurakuntaan. Tilaisuuksia pidettiin säännöllisesti myös ympäryskunnissa. Ryttylässä tehtiin menestyksekästä ompeluseuratyötä ja Tampereen seurakunnan alaisuuteen perustettiin hengellinen seurakunta vuonna 1909. Myös Multian ja Keuruun baptistiseurakunnat saivat alkunasa Tampereen seurakunnan työstä.

Lähteet

Viitteet 

Suomen baptistiseurakunnat
Tampereen seurakunnat
Doaivu

Doaivu ja  Doaivvot ovat miehen etunimiä. Ne ovat suomalais-virolaisen Toivon saamelaisia vastineita.

Doaivu- ja Doaivvot-nimet sisältyvät pohjoissaamelaiseen nimipäiväkalenteriin, joka on Oulun yliopiston professorin Pekka Sammallahden laatima. Nimipäivä on 4. kesäkuuta.

Lähteet 

Etunimet
Amisulbromi

Amisulbromi (C13H13S2N5BrO4F) on indoli- ja triatsolijohdannaisiin kuuluva aromaattinen orgaaninen yhdiste. Yhdistettä käytetään maataloudessa fungisidina.

Ominaisuudet, valmistus ja käyttö 
Huoneenlämpötilassa amisulbromi on väritöntä kiteistä ainetta. Yhdiste ei käytännöllisesti katsoen liukene veteen. Aineen fungisidiset ominaisuudet perustuvat soluhengityksen estoon, koska amisulbromi estää ubikinonireduktaasientsyymin toiminnan. Amisulbromi tehoaa vain munasieniin.

Amisulbromin valmistuksen ensimmäisessä vaiheessa 4-fluori-2-nitrofenyyliasetoni pelkistetään vedyttämällä, jolloin se muodostaa indolirakenteen. Reaktio vetybromidin kanssa seuraavassa vaiheessa johtaa 2-metyyli-3-bromi-6-fluori-indoliin. Tämä yhdiste reagoi N-sulfonamido-1,2,4-triatsolisulfonyylikloridin kanssa emäksisissä oloissa muodostaen tuotteena amisulbromia.

Amisulbromia käytetään perunaruton ja tomaatin, kurkkukasvien sekä viiniköynnösten munasienitautien torjuntaan.Se on hyväksytty käytettäväksi kasvinsuojeluaineena muun muassa Euroopan unionin alueella

Lähteet 

Sienentorjuntamyrkyt
Euroopan unionin kyberturvallisuusvirasto

Euroopan unionin kyberturvallisuusvirasto (; aiemmalta nimeltään Euroopan verkko- ja tietoturvavirasto; , mistä johtuu lyhennys ENISA) on vuonna 2004 perustettu Euroopan unionin kyberturvallisuuteen keskittyvä erillisvirasto. 

Viraston päätoimipaikka sijaitsee Kreikan Iraklionissa Kreetalla. ENISAlla on sivutoimipisteet Ateenassa (Kreikka) ja Brysselissä (Belgia). Vuonna 2013 kolmannes tuolloisesta noin 60 hengen suuruisen viraston henkilökunnasta siirtyi Ateenaan perustettuun sivutoimipaikkaan. Kreikka on puolustanut kahden kansallisen toimipaikan ratkaisua, vaikka EU on yrittänyt siirtää viraston päätoimipisteen syrjäisemmästä sijainnista Kreetalta pääkaupunki Ateenaan.

Katso myös
 Vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava Euroopan unionin virasto (Eu-LISA), Viro
 Naton kyberpuolustuksen osaamiskeskus (Nato CCDCOE), Viro

Lähteet

Aiheesta muualla 
EU:n virastot ja erilliselimet  (europa.eu)

kyberturvallisuusvirasto
Tietoturva
Valeri Ratškov

Valeri Aleksandrovitš Ratškov (,24. huhtikuuta 1956 Alma-Ata Neuvosto-Kazakstan) oli kazakstanilainen Neuvostoliittoa 1970-luvun loppupuoliskolla edustanut nyrkkeilijä ja maailmanmestari vuoden 1978 MM-kisoissa.

Valeri Ratškov kasvoi orpokodissa Alma-Atassa Kazakstanissa. Hän alkoi nyrkkeillä 12-vuotiaana ohjaajanaa Stanislav Boldyrev, joka oli koko Ratškovin nyrkkeilyuran ajana valmentajana. Vuonna 1973 hän voitti Neuvostoliiton yleisliittolaisen nuorisomestaruuden ja voitti vuonna 1976 ensimmäisen aikuisten sarjamestaruuden välisarjassa (alle 67 kg). Sen perusteella hänet valittiin edustamaan maataan Montrealin olympialaisissa. Ensimmäinen vastustaja oli edellisen vuoden sarjan Euroopan mestari Suomen Kalevi Marjamaa, jonka hän voitti keskeytyksellä 3. erässä. Seuraavan vastustajan Uuden-Seelannin David Jacksonin hän voitti selvästi pistein. Kolmannessa ottelussa vastassa oli Itä-Saksan Jochen Bachfeld, joka voitti Ratškovin pistein. Bachfeldistä tuli kisoissa sarjansa olympiavoittaja. Ratškov jatkoi uraansa ja oli kahden seuraavan vuoden aikana voittamaton otteluissaan. Hän voitti mm. vuosien 1977 ja 1978 Neuvostoliiton mestari välisarjassa. Hän voitti mm. loppuottelussa Valeri Limasovin, joka edusti maataan välisarjassa voittoisasti EM-kisoissa vuonna 1977. Ratškov edusti Neuvostoliittoa vuoden 1978 MM-kisoissa Belgradissa. Ensimmäisessä ottelussa hän tyrmäsi 1.erässä Keski-Afrikan Charles Tochotsin. Seuraavassa ottelussa vastaan tuli olympiavoittaja Jochen Bachfeld, mutta tällä Ratškov otti hänestä voiton tuomariäänin 3-2. Välierässä hän tyrmäsi Yhdysvaltain Roosevelt Greenin ja loppuottelussa tuli voitto Jugoslavian Miodrag Perunovicista tuomariäänin 3-2. Seuraavina vuosina Ratškovin menestys hiipui, sillä hän jäi toiseksi vuoden 1979 mestrauuskilpailuissa ja olympiavuonna 1980 kolmanneksi. Näin hän ei saanut enää maansa edustuksia kansainvälisiin turnauksiin. Näin Ratškov päätti uransa kauden 1980 jälkeen. Tällöin hän oli otellut 213 ottelua, joista 190 oli päättynyt hänen voittoon.

Aktiiviurhelu-uransa päätyttyä hän toimi Alma-Atassa nuorten valmentajana ja siirtyi vuosiksi 1984-1987 Moskovaan, jossa hän valmensi Moskovan Dynamon nuoria. Samaan aikaan hän toimi myös tuomarina ja sai AIBAlta kansainvälisen tuomarin arvon. Myöhemmin hän toimi Neuvostoliitossa nyrkkeilyn kykyjenetsijänä, joista hän osasta itse valmensi mestareita kuten olympiamitalisti Raimkul Malahbekov ja Vasili Žirov. Neuvostoliiton romahdettua hän siirtyi vuonna 1992 vuodeksi Indonesian nyrkkeilymaajoukkueen valmentajaksi.

Palattuaan vuonna 1994 Venäjälle hän perusti ansaitsemillaan rahoilla rakennusyhtiön, joka toimii edelleen. Hänen oma poikansa Konstantin on ollut aktiivi rugbypelaaja pelaten Ranskassa ja edustanut niin Kazakstanin ja Venäjän maajoukkueita.

Viitteet 

Neuvostoliittolaiset nyrkkeilijät
Nyrkkeilyvalmentajat
Vuonna 1956 syntyneet

de:Waleri Ratschkow
en:Valery Rachkov
fr:Valeriy Rachkov
pl:Valeri Rachekov
ru:Рачков, Валерий Александрович
Kauhajoen baptistiseurakunta

Kauhajoen baptistiseurakunta on vuonna 1949 perustettu kauhajokelainen baptistiseurakunta. Seurakunta on Suomen Baptistikirkon jäsen.

Historia

Seurakunnan perustaminen ja alkuvaiheet 
Kauhajoella oli baptisteja jo 1800-luvulla ja Kauhajoella oli pidetty baptistisia tilaisuuksia jo 1900-luvun alusta lähtien Jurvan seurakunnan toimesta. Varhaisia baptisteja olivat mm. Loviisa Lehtikevari ja Herman Sillanpää. 1940-luvun lopulla Kauhajoelle perustetiin oma seurakunta. Seurakunnan taustalla vaikuttivat eri puolilla maata liikkuneet evankelistat. Eräs heistä oli kentällä toiminut Martta Mörsky. Kauhajoen baptistiseurakunta perustettiin 3. heinäkuuta 1949 Hangasluoman kylässä, Juho Hangasluoman talossa.

Kauhajoella tuli uskoon erityisesti nuoria. Kesällä 1949 seurakuntaan liittyi 36 jäsentä ja vuoden vaihteessa jäseniä oli 52. Syksyllä 1949 Kauhajoella järjestettiin baptistien ja helluntailaisten yhteinen veljeskokous. Kokouksessa oli suunniteltu baptistien ja helluntailaisten yhdistymistä. Erityisesti nuoret näkivät täydellisen yhtymän seurakuntien opissa. Asia kuitenkin raukesi, mutta tilaisuudet vetivät yleisöä.

Baptistien rukoushuone 
Vuonna 1955 Kauhajoen baptistiseurakunnan palvelukseen tuli Matti Lehtonen. Tuolloin seurakunnalla ei ollut toimitiloja. Lehtoset lahjoittivat seurakunnalle tontin ja rakentaminen lähti käyntiin. 1950-luvun loppupuolella seurakunnassa kastetiin yli 30, mikä oli paljon pienellä paikkakunnalla. Seurakunta toimi tuolloin Kainastolla. Kauhajoen uusi rukoushuone oli Lehtosen ja Eero Lehtikevarin yhteinen hanke.

Lähteet

Viitteet 

Kauhajoki
Suomen baptistiseurakunnat
Yhdysvaltain senaatin vaalit 2022

Yhdysvaltain senaatin vuoden 2022 vaalit järjestetään 8. marraskuuta ja vaaleissa valitaan 35 senaattoria Yhdysvaltain senaattiin, jossa on yhteensä 100 senaattoria. Vuodesta 2021 lähtien senaatissa on ollut 50–50 -jako kahden pääpuolueen välillä, minkä johdosta äänestykset päätyvät senaatin puheenjohtajan, Yhdysvaltain varapresidentin, ratkaistavaksi. Demokraattien ryhmään kuuluu kaksi itsenäistä senaattoria (Bernie Sanders ja Angus King), ja puolueeseen kuuluvia demokraatteja on senaatissa 48.

Patrick Leahy, senaatin president pro tempore, ilmoitti marraskuussa 2021, ettei aio asettua enää ehdolle.

Vaalijärjestelmä ja äänioikeus 
Senaattorin tulee olla vähintään 30-vuotias, edustamansa osavaltion asukas, joka on ollut Yhdysvaltain kansalainen vähintään 9 vuotta ennen valintaansa. Senaattorin toimikausi on kuusi vuotta ja vaalit järjestetään porrastetusti siten, että vain kolmannes senaattoreista vaihtuu kahden vuoden välein pidettävissä vaaleissa.

Äänioikeus vaaleissa määräytyy kotiosavaltion lakien mukaan, mutta henkilön tulee olla vähintään 18-vuotias Yhdysvaltain kansalainen. Osavaltiosta riippuen äänestäjän tulee myös:

 asua tietyn aikaa osavaltion alueella
 rekisteröityä äänestäjäksi osavaltionsa vaaliviranomaisen kautta

Lähteet 

Vuoden 2022 vaalit
Yhdysvaltain senaatin vaalit
Proposition 1 (2022)

Proposition 1, tai Senate Constitutional Amendment 10, on Kaliforniassa 8. marraskuuta 2022 järjestettävä kansanäänestys, joka käsittelee kansalaisten oikeutta aborttiin ja ehkäisyyn.

Tausta 
Yhdysvaltain korkein oikeus kumosi Roe vastaan Wade -päätöksen 24. kesäkuuta 2022, minkä johdosta aborttioikeus, ja sen rajoittaminen, on nyt osavaltioiden käsissä, ellei Yhdysvaltain kongressi säädä asiasta lakia koko liittovaltion tasolla.

Kalifornian osavaltion perustuslaki vaatii, että perustuslain muuttaminen hyväksytetään kansanäänestyksessä seuraavien vaalien yhteydessä tai aikaisemmin kuvernöörin päätöksellä, jos tarpeellista.

Sekä Kalifornian edustajainhuone että senaatti hyväksyivät ehdotuksen perustuslain muutoksesta ja sen laittamisesta kansanäänestykseen.

Ehdotus 1 
Kansanäänestyksen kysymys on seuraavanlainen:[Proposition 1] Amends California Constitution to expressly include an individual’s fundamental right to reproductive freedom, which includes the fundamental right to choose to have an abortion and the fundamental right to choose or refuse contraceptives. This amendment does not narrow or limit the existing rights to privacy and equal protection under the California Constitution.Eli vapaasti suomennettuna:[Ehdotus 1] muuttaa Kalifornian perustuslakia siten, että siihen sisältyy nimenomaisesti yksilön perustavanlaatuinen oikeus lisääntymistä koskeva vapaus, johon kuuluu oikeus valita abortti ja perustavanlaatuinen oikeus valita tai kieltäytyä ehkäisystä. Tämä muutos ei rajaa tai rajoita olemassa olevia oikeuksia yksityisyyteen ja yhdenvertaiseen suojeluun, jonka Kalifornian perustuslaki takaa.Lisäksi äänestyslipukkeessa on selvennetty ehdotuksen taloudellisia vaikutuksia osavaltioon. Niitä ei suoraan ole, koska Kalifornia turvaa lisääntymistä koskevat oikeudet jo ennestään.

Lähde:

Lähteet 

Kalifornian laki
Kalifornian historia
Kansanäänestykset
Vuoden 2022 vaalit
Karjaan Betel-seurakunta

Karjaan Betel-seurakunta () on karjaalainen, alun perin baptistinen ja nykyisin itsenäinen seurakunta. Betel-seurakunta perustettiin vuonna 1887 Karjaan Mangårdin kylässä pastori Alfred Öhmanin toimesta. Seurakunta on kaksikielinen ja toimii Karjaan keskustassa sijaitsevassa Betel-kappelissa, joka rakennettiin vuonna 1911. Kappelissa on istumapaikat 168 henkilölle.

Vuoteen 1931 mennessä seurakunnan jäsenmäärä oli noussut 74 henkilöön. Seurakunta järjesti tuolloin pyhäkoulua. 1990-luvun lopussa suerkaunnalla oli parin vuosikymmenen ajan hyvin intensiivistä toimintaa ja jäsenmäärä nousi voimakkaasti. Betel-seurakunnalla on noin 80 jäsentä ja se toimii itsenäiseltä pohjalta. Seurakunta tekee lähetystyötä Suomenruotsalaisen helluntailähetyksen kautta.

Saarnaajat 
 1887–1900: Axel Lundqvist
 1900–1902: Klavér
 1902–1904: J. A. Wiklund
 1905–1907: J. W. O. Herrmans
 1907–1909: O. W. Klavér
 1909–1918: John Swordson
 1918–1919: A. Weger
 1920–1927: K. A. Persson
 1927–19??: E. Bergström

Lähteet

Viitteet 

Suomen baptistiseurakunnat
Karjaa
Raasepori
Luodon baptistiseurakunta

Luodon baptistiseurakunta () on luotolainen baptistiseurakunta. Seurakunta on osa suomenruotsalaista baptistiyhteisöä. Luodon baptistiseurakunta kokoontuu viikoittain ja järjestää pyhäkoulua. Seurakunta järjestää myös partiooiminta, nuorteniltoja sekä ompeluseuran toimintaa. Seurakunnan tiloja laajennettiin vuonna 2010.

Historia 
Ludoon baptistiseurakunta on perustettu 9. toukokuuta 1874 luotolaisen Herman Heindahlin kotona 37 seurakuntalaisen voimin. Vuosien varrella herätykset ovat useaan otteseen kasvattaneet seurakunnan jäsenmäärää. Vuoteen 1931 mennessä jäsenmäärä oli noussut 87 ja seurakunnan pyhäkouluun osallistui 95 lasta. Samaan aikaan seurakunnan nuorisoliiton toimintaan osallistui 40 jäsentä. Seurakunnan ensimmäinen saarnaaja oli Anders Eriksson Kackur, joka palveli tehtävässä kahden vuoden ajan. Tämän jälkeen seurakunnan pastoreina palvelivat J. Fors (1907–1912), Johannes Söderman (1914–1917), John Swordon (1919–1929) ja Emil Nylund.

Lähteet

Viitteet 

Suomen baptistiseurakunnat
Luoto
Sanremon ralli 1986

Sanremon ralli 1986 (28. Rallye Sanremo 1986) oli Rallin MM-sarjan kauden 1986 11. osakilpailu, joka järjestettiin 13.-17. lokakuuta. Kilpailun kokonaispituus oli 2148,69 kilometriä.

Kilpailun johto hylkäsi kaikki Peugeotit kilpailussa sääntöjenvastaisten sivuhelmojen vuoksi, mutta kauden jälkeen joulukuussa FISA päätti ettei hylkäykseen ollut perusteita. Lopputuloksena kaikki kilpailun pisteet mitätöitiin. Alén ehti olla kauden 1986 mestarina 11 päivää ennen tuloksien mitätöimistä, jolloin kauden mestaruuden voitti Juha Kankkunen.

Tulokset

Lähteet

Aiheesta muualla 
 1986 Sanremo Rally – The day the Peugeot was hijacked 
 Rallye San Remo 1986 

Sanremon ralli
MM-rallikausi 1986
The Whale

The Whale on vuonna 2022 ensi-iltansa saanut yhdysvaltalainen psykologinen draamaelokuva, jonka on ohjannut Darren Aronofsky ja käsikirjoittanut Samuel D. Hunter. Se perustuu Hunterin samannimiseen vuoden 2012 näytelmään. Elokuvan pääosia esittävät Brendan Fraser, Sadie Sink ja Hong Chau.

Elokuva kertoo lähes 300-kiloisesta opettajasta (Fraser), joka yrittää saada uudelleen yhteyden 17-vuotiaaseen tyttäreensä (Sink).

The Whale sai maailmanensi-iltansa Venetsian elokuvajuhlilla 4. syyskuuta 2022. Sen on määrä tulla teatterilevitykseen Yhdysvalloissa joulukuussa 2022. Elokuva sai pääosin positiivisia arvosteluja kriitikoilta, ja erityisesti Fraserin, Sinkin ja Chaun roolisuoritukset saivat ylistystä.

Näyttelijät

Lähteet

Aiheesta muualla 
 

Vuoden 2022 yhdysvaltalaiset elokuvat
Yhdysvaltalaiset draamaelokuvat
Yhdysvaltalaiset näytelmiin perustuvat elokuvat
Darren Aronofskyn ohjaamat elokuvat
A24:n elokuvat
Homoseksuaalisuus taiteessa
Ditzingen

Ditzingen on Saksan kaupuni Ludwigspurgin piirikunnassa, Baden-Württembergin osavaltiossa. Vuonna 2021 sen väkiluku oli 24 803 ja väestötiheys 816,4 km². Kaupungin pormestari on vuodesta 1999 lähtien ollut Michael Makurath.

Lähteet

Aiheesta muualla  

 Kaupungin nettisivut

Baden-Württembergin kunnat
Saksan kaupungit
Rassemblement démocratique du Peuple Camerounais

Rassemblement démocratique du Peuple Camerounais  (RDPC) eli  Cameroon People's Democratic Movement (CPDM) (Kamerunin kansan demokraattinen liike)  on Kamerunin suurin puolue. Sitä johtaa maan presidentti Paul Biya. Puolueella on hallussaan vuoden 2020 vaalien jälkeen  63 parlamentin ylähuoneen sadasta paikasta, ja 139 alahuoneen 180 paikasta.

Puolueen edeltäjä, Kamerunin ensimmäisen presidentin Ahmadou Ahidjon johtama Union Nationale Camerounaise—UNC, oli maan ainoa sallittu  puolue vuodesta 1966  vuoteen 1990 asti. Oppositiopuolueiden sallimisen jälkeenkin UNC ja nykyinen RDPC ovat hallineet sekä parlamentin että presidentin vaaleja.

Lähteet 

Kamerun
Nyrkkeilyn Euroopan-mestaruuskilpailut 1973

Vuoden 1973 nyrkkeilyn Euroopan-mestaruuskilpailut järjestettiin  1.–9. kesäkuuta 1973 Belgradissa, Jugoslaviassa. Kisoihin osallistui 148 nyrkkeilijää 22 Euroopan maasta.

Mitalistit

Lähteet 
 Vuoden 1973 EM-kisat Belgradissa: Tulokset

Nyrkkeilyn Euroopan-mestaruuskilpailut
Vuoden 1973 urheilu
Belgradin urheilu
Kentaro Tanaka

Kentaro Tanaka (s. 29. maaliskuuta 1981 Jokohama) on japanilainen karateka. Hän on Kyokushin karaten kaksinkertainen maailmanmestari ja kolminkertainen Japanin mestari.

Kilpaura
Tanaka saavutti 1999 Japanin raskaansarjan pronssia voitettuaan mitaliottelussa Naoji Mikoshiban.

Vuonna 2000 Tanaka sijoittui seitsemänneksi Japanin Openissa. Sitä vastoin hän saavutti ensimmäisen Japanin mestaruuden painoluokallisissa Japanin mestaruuskilpailuissa. Tanaka voitti loppuottelussa Osamu Sumitanin.

Huhtikuussa 2001 Tanaka sijoittui MM-kilpailuissa raskaassasarjassa neljänneksi hävittyään pronssiottelun Naoki Ichimuralle. Syyskuussa Tanaka eteni All American Openin loppuotteluun, jossa hän hävisi mestaruuden Ewerton Teixeiralle.

Tanaka saavutti vuoden 2002 Japanin Openissa ensimmäistä kertaa pronssia voitettuaan mitalikamppailussa Tadakuni Tokudan.

Vuoden 2004 Japanin Openissa Tanaka saavutti uransa ensimmäisen Japanin mestaruuden voitettuaan loppuottelussa Tadakuni Tokudan. Toukokuussa Tanaka oli mukana Ichigeki Kyokushin vs K-1 All Out Battle -tapahtumassa, jossa Kyokushinin ottelijat ottelivat potkunyrkkeilykehässä pääosin K-1 säännöillä. Tanakan ottelu käytiin Kyokushinin säännöillä, jossa hän kohtasi vapaaottelijan ja entisen Kyokushin karatekan Hans Nijmanin. Tanaka voitti ottelun, kun Nijman löi häntä toistuvasti sääntöjen vastaisesti päähän.

Lähteet

Japanilaiset karatekat
Kyokushinin harjoittajat
Vuonna 1981 syntyneet
Elävät henkilöt
Benningen am Neckar

Benningen am Neckar on Saksan kunta Baden-Württembergin osavaltiossa, Ludwigsburgin piirikunnassa. Sen väkiluku oli 6 578 vuonna 2021. Kunnan pormestari on Klaus Warthon.

Lähteet

Aiheesta muualla 

 Kunnan nettisivut

Baden-Württembergin kunnat
Duke Aiona

James R. "Duke" Aiona Jr. (s. 8. kesäkuuta 1955) on havaijilainen juristi ja poliitikko, joka toimi vuosina 2002–2010 osavaltion varakuvernöörinä. Hän edustaa republikaanista puoluetta.

Tausta ja yksityiselämä 
Aiona syntyi vuonna 1955 Pearl Cityssa, joka tuolloin oli vielä melko lailla maaseutua. Hänen isänsä oli taustaltaan portugalilais-havaijilainen ja äiti kiinalainen. Isä toimi vakuutusalalla ja äiti ala-asteen opettajana. Hän valmistui lukiosta vuonna 1973.

Lukion jälkeen Aiona muutti Kaliforniaan ja opiskeli Tyynenmeren yliopistossa, josta hän valmistui kandidaatiksi vuonna 1977 pääaineenaan politiikan tutkimus. Tämän jälkeen hän palasi Havaijille ja alkoi opiskella lakia Havaijin yliopiston Mānoan kampuksella ja valmistui lakimieheksi vuonna 1981.

Valmistuttuaan Aiona on työskennellyt lain parissa kunnallisena syyttäjänä, asianajajana sekä osavaltion tuomarina. Hän on toiminut myös radiojuontajana.

Vuonna 1981 Aiona meni naimisiin Vivian Welshin kanssa. Parilla on yhteensä neljä lasta.

Poliittinen ura 
Aiona valittiin ensimmäiseen poliittiseen luottamustehtäväänsä vuonna 2002, kun hänet valittiin Havaijin varakuvernööriksi. Kuvernöörinä toimi Linda Lingle, jonka kassa Aiona voitti kuvernöörinvaalit vuonna 2006. Vuonna 2003 Aiona pani alulle komitean, jonka tehtävänä oli puuttua Havaijin huumeongelmiin. Mukana oli edustajia kaikilta hallinnon tasoilta.

Varakuvernöörin kausiensa jälkeen Aiona oli ehdolla kuvernööriksi, mutta hävisi ensin Neil Abercrombielle vuonna 2010 ja sitten David Igelle vuonna 2014.

Aiona asettui ehdokkaaksi uudelleen vuoden 2022 kuvernöörinvaaleissa. Hänen varakuvernööriehdokkaanaan toimi vanhempi pastori Seaula Tupa‘i.

Lähteet 

Vuonna 1955 syntyneet
Havaijilaiset poliitikot
Besigheim

Besigheim on pikkukaupunki Baden-Württembergin osavaltiossa, Ludwigsburgin piirikunnassa Saksassa. Vuonna 2021 sen väkiluku oli 12 772 ja väestötiheys 758,9 km². Besigheim sijaitsee Neckarin ja Enzin varrella. Kaupungin keskustassa sijaitsee paljon historiallisia rakennuksia.

Historia 
Besigheimin hallinto ja kaupunki tulivat vuonna 1595 Württembergin herttuoiden hallintaan. Tätä ennen se kuului lähes viisi vuosisataa Badenin rajakreiveille, jotka rakensivat kaupunkiin kaksi linnakompleksia vuonna 1220. Toinen niistä sijaitsi kaupungin eteläpäässä vuorien lähistöllä, toinen pohjoisessa joen lähistöllä. Rajakreivit (markkraavit) antoivat kaupungille pian markkina- ja kaupunkioikeudet. Vuonna 1227 kaupunkia kutsuttiin oppidumiksi.  Ensimmäisen kerran kaupunki mainittiin vuonna 1153.

Erityisesti 1400-luvulta lähtien kaupunki koki taloudellisen kehityksen, sillä kaupungissa alettiin valmistaa viiniä ja käsitöitä. Näihin aikoihin kaupunkiin rakennettiin myös kaupunginkirkko kallisarvoisella Besigheim-alttarilla, raatihuone, kaupungintaloja sekä viinipuristin vuonna 1591. Osa näistä on edelleen tallessa ja ovat arkkitehtonisia todisteita talouden nousukaudesta kaupungissa.

Kaupungissa koettiin talonpoikaissota vuonna 1525 ja kolmikymmenvuotinen sota vuosina 1618–1648, josta aiheutui ongelmia erityisesti väestönkasvuun. Väestöä kuoli myös kaupungissa olleen ruton takia. Vielä myöhemmin vuosina 1688 ja 1693 kaupunki kärsi sodasta ja niiden tuhoista, kun Pfalzin perimyssodan takia aiemmin vuonna 1220 rakennettu toinen linnoista vaurioitui niin pahasti, että se täytyi purkaa.

1800-luvulla kaupunki sai oman tuomioistuimen sekä hallintovallan.

Infrastruktuuri parantui erityisesti vuosisadan vaihteessa, sillä vuonna 1897 vesihuoltoa laajennettiin ja vuosien 1902–1903 aikana kaupunkiin rakennettiin sähköt. Toisen maailmansodan viimeisimpinä päivinä saksalaiset joukot räjäyttivät historiallisen Enzbrücke-sillan. Vuonna 1948 se rakennettiin uudelleen vanhoille perustuksille.

Lähteet

Aiheesta muualla 

 Kaupungin nettisivut

Baden-Württembergin kunnat
Saksan kaupungit
Chaos & Colour

Chaos & Colour on brittiläisen Uriah Heep -yhtyeen 27. tammikuuta 2023 julkaistava 25:s studioalbumi. Albumi äänitettiin Lontoon Chapel Studiosissa kesällä 2021. Albumin tuotti Jay Ruston. 

Albumin nimi on viittaus koronaviruspandemiaan. Levyn ensimmäinen single, ”Save Me Tonight”, ilmestyi 8. marraskuuta 2022.

Levystä otetaan useita erilaisia painoksia. Vinyyliversio julkaistaan sekä mustalla että värivinyylillä. CD-versio ilmestyy  tavanomaisena digipakina sekä deluxe-versiona, jossa on mukana kirja ja bonuskappaleena ”Save Me Tonightin” demoversio. Lisäksi Chaos & Colour ilmestyy digitaalisilla alustoilla.

Kappaleet 
Save Me Tonight
Silver Sunlight
Hail the Sunrise
Age of Changes (vain digitaalisella ja CD-versiolla)
Hurricane
One Nation, One Sun
Golden Light
You’ll Never Be Alone
Fly Like an Eagle
Freedom to Be Free
Closer to Your Dreams (vain digitaalisella ja CD-versiolla)
Save Me Tonight (Demo) (vain Deluxe-CD:llä)

Kokoonpano 
Mick Box – soolokitara, laulu
Phil Lanzon – kosketinsoittimet, laulu
Bernie Shaw – laulu
Dave Rimmer – bassokitara, laulu
Russell Gilbrook – rummut, lyömäsoittimet

Lähteet 

Tulevat albumit
Uriah Heepin albumit
Vuoden 2023 albumit
Elejas

Elejas on miehen etunimi. Se on Eliaksen rinnakkaismuoto, joka sisältyy professori Pekka Sammallahden laatimaan pohjoissaamelaiseen nimipäiväkalenteriin. Elejaksen ja Eliaksen nimipäivä on 9. huhtikuuta.

Digi- ja väestötietoviraston mukaan Suomessa on vuoteen 2022 mennessä tilastoitu alle 5 Elejas-nimistä miestä.

Lähteet 

Etunimet
Isonkyrön helluntaiseurakunta

Isonkyrön helluntaiseurakunta on Isossakyrössä toimiva helluntaiseurakunta. Seurakunta on perustettu vuonna 1932 ja se on Suomen Helluntaikirkon jäsenseurakunta. Seurakunnan toimintaan kuuluu lastenkerhot ja -leirit, sunnuntain kokoukset, lähimmäisruokailu, hartauksien ja raamattupiirien sekä nuortenkahviloiden järjestäminen. Seurakunnan toimitilat sijaitsevat Isonkyrön keskustassa, Karjalankadulla. Seurakunnan pastorina toimii Joni Matilainen. Seurakuntaan kuului vuonna 2012 noin 80 jäsentä.

Lähteet 

Isokyrö
Suomen helluntaiseurakunnat
Sunná

Sunná on saamelainen naisen etunimi, joka sisältyy professori Pekka Sammallahden laatimaan pohjoissaamelaiseen nimipäiväkalenteriin. Sunnán nimipäivä on 11. elokuuta.

Sunná-nimi on yhdistetty norjalaiskaupunki Bergenin suojeluspyhimykseen Sunnivaan. Legendan mukaan hän oli 900-luvulla elänyt Irlannin kuninkaan tytär, joka lähti merelle pakoon epämieluisaa avioliittoa. Prinsessan kerrotaan haaksirikkoutuneen Norjaan, missä paikalliset asukkaat olisivat surmanneet hänet ja hänen matkatoverinsa. Nimi Sunniva on peräisin iirin kielestä, ja sen merkitys on ehkä ’auringonlahja’ tai ’päivänanti’. Sunnivan norjalainen muunnos on Synnöve, joka on levinnyt myös Suomeen.

Digi- ja väestötietoviraston mukaan Suomessa on marraskuuhun 2022 mennessä tilastoitu alle 20 Sunná-nimistä naista. Suomen väestörekisteriin ei voitu ennen vuotta 1999 merkitä nimiä, joihin sisältyy saamen kielen á-kirjain.  Saamenkielisille tytöille on annettu etunimeksi myös nimeä Sunna, joka ei sisällä suomelle vieraita kirjaimia.

Lähteet 

Etunimet
Rantakotilot

Rantakotilot (Littorinidae) eli litorinakotilot on kotiloihin kuuluva nilviäisheimo. Heimon lajeja tavataan niin merivesistä kuin makeista vesistäkin.

Taksonomia ja anatomia  
Rantakotilot jaetaan kolmeen alaheimoon ja 17 sukuun. Lajeja heimossa on noin 180. Rantakotiloiden kuori voi kasvaa 0,2–5 cm pitkäksi. Kuori on on muodoltaan kierteinen, pullean kartiomainen tai tornimainen. Kuoressa on ohut sulkulevy. Heimon lajien jalka on leveähkö ja päässä on kaksi tuntosarvia, joissa on silmät. Väriltään rantakotilot ovat usein ruskeita, keltaisia tai punaisia.

Levinneisyys ja elintavat
Rantakotiloita tavataan maailmanlaajuisesti niin viileistä kuin lämpimistäkin vesistä. Ne elävät tyypillisesti kivikkoisilla rannoilla, vuorovesialueilla ja mangrovemetsissä. Heimon lajien ravintoa ovat levät.

Lähteet 

Kotilot